Publiku britanik i ndarë rreth dasmës mbretërore
Na ndajnë vetëm disa orë nga martesa e Princit Uilliam me Kejt Midëltonin
Ndërsa në Britani mund të ketë mendime të ndryshme lidhur me dasmën, Princi William me Catherine Middletone kanë të garantuar një vend të rëndësishëm në mbretërinë birtanike. Në një lagje të qetë periferike të Londrës, banon Margaret Tyler në shtëpinë e saj të njohur si “Shtëpia e trashëgimisë”, ku ajo mban objekte të shumta për monarkinë britanike. Duket se Tyler ka në shtëpinë e saj të gjitha memorabilat e famijes mbretërore që janë prodhuar në shumë vite, mbi 10 mijë objekte. Me qindra filxhanë me fytyrat e anëtarëve të familjes mbretërore janë varur nëpër mure. Këtu ka objekte nga më të ndryshmet, deri revistat ku janë botuar artikuj me foto të familjes mbretërore, madje ajo ruan edhe një tufë flokësh të Princeshës Diana. Këtu nuk ka më vend për memorabila të tjera, madje koleksionet e saj të hershme fshihen prapa atyre të rejave. Si mund të krahasohet kjo dasëm me të tjerat që zonja Tyler ka parë gjatë disa dekadave? Thuajse çdo dyqan në Britani ka diçka nga suveniret mbretërore. Por anketimet tregojnë se vetëm 37 për qind e publikut britanik janë me të vërtetë të interesuar dhe të emocionuar nga dasma. Familja mbretërore dhe taksapaguesit britanikë, dhe siç është tradita, prindërit e nuses, po paguajnë dhjetra miliona sterlina për Dasmën e Shekullit. Qeveria thotë se në Londër për të parë dasmën pritet të shkojnë 600 mijë vizitorë dhe në të gjithë vendin janë planifikuar më tepër se 5 mijë mbrëmje festive. Margaret Tyler thotë se mezi po pret të blejë një skulpturë porcelani në miniaturë të princeshës së re, për t’ia shtuar koleksionit të saj të familjes mbretërore. Dhe në se nuk të tërheq shumë moda, mund të luash pak bixhoz, por për dasmën. Tashmë kanë filluar të vihen bastet për një të papritur të këndshme, në se shoqëruesi kryesor i dhëndërrit, Princi Harry do të harrojë të sjellë me vete unazën e nuses.